《挽昭齐表妹三首》
明代·周兰秀

三生石上指空弹，读罢《楞严》静里观。
尘土何堪埋玉树，梨花小阁又春寒。
性带烟霞秀可餐，蕉窗煮梦静无喧。
只今韵魄翛然去，何必双飞文采鸳。¤

作者简介：[明]女。玉台画史扫叶山房石印本作兰芳，画史丛书本作兰秀。字淑英（列朝诗集作弱英）。吴江（今江苏吴江）周应懿孙女。孙愚公妻。其母沈嫒，著声香奁，兰秀秉其家学，雅善吟咏有餐花遗稿，山阴王端淑称许之。工绘事，善写竹。《档李诗系、孙氏家乘、清画家诗史》